|  |
| --- |
| Osa artikkelisarjaa |
| Evankelinenherätysliike |
| Liikkeen perustaja, maallikkosaarnaaja Paavo Ruotsalainen |
| Henkilöitä
* Fredrik Gabriel Hedberg
* Johannes Bäck
* Arkkila
* Byman
* A. J. Bäck
* J. J. Bäck
* Engström
* Dahlberg
* Koskenniemi
* Kurvinen
* Lehto
* Lyytinen
* Nikkarikoski
* Tamminen
* Takala
* Rapeli
* Rosengren
* Suokunnas
* Säilä

 |
| Liike
* SLEY
* SLEF
* ELY
* Evankeliset opiskelijat
* Evankelisluterilainen Todistajaseura

 |
| Kirkot
* Luther-kirkko (Helsinki)
* Lutherin kirkko (Lahti)
* Lutherin kirkko (Turku)
* Tampereen Luther-talo
* Pyhän Sydämen kappeli

 |
| Opistot
* HEO
* Karkun evankelinen opisto
* Kiteen Evankelinen Kansanopisto
* Loimaan evankelinen kansanopisto
* Nurmeksen evankelinen opisto

 |
| Media
* Gladiolus
* Sanansaattaja
* Sändebundet
* Nuotta

 |
| Kulttuuri
* Elävät kivet
* Evankeliset musiikkimessut
* Evankeliumijuhla
* Maata näkyvissä -festarit
* Siionin kannel
* Sionsharpan

 |
| * n
* k
* m
 |

**Nuotta** on suomalainen kristillinen nuortenlehti, joka ilmestyy seitsemän kertaa vuodessa. Lehti käsittelee ajankohtaisia ilmiöitä, kristillisiä arvoja, gospelmusiikkia ja Raamattua. *Nuotta* on ilmestynyt yhtäjaksoisesti vuodesta 1979 saakka ja on Suomen vanhin ja luetuin kristillinen nuortenlehti. Lehteä julkaisee SLEY.

2000-luvun lopulla *Nuotta* on suunnannut linjaansa yhä enemmän kohti monimediaa. Lehden lisäksi *Nuotta* tuottaa verkkoon videoita ja podcasteja. Lisäksi *Nuotta*-taajuus-radio-ohjelmaa lähetettiin Radio Dei -kanavalla helmikuun 2019 loppuun asti.

*Nuotan* päätoimittaja oli vuosina 2001–2002 Jussi Miettinen ja vuosina 2003–2004 Juha Heinonen. Miettinen palasi päätoimittajaksi vuosiksi 2005–2007. Miettisen jälkeen vetovastuun otti jälleen Heinonen vuosiksi 2008–2010. Vuosina 2011–2012 päätoimittajuutta hoiti Mika Falk. Vuosina 2013–2014 päätoimittajana toimi jälleen Juha Heinonen. Vuosina 2016–2017 päätoimittajana toimi toistamiseen Mika Falk. *Nuotan* päätoimittajana toimi Antero Toikka 1.11.2017–31.12.2020 välisenä aikana. Vuoden 2021 alusta päätoimittajana on toiminut Ville Auvinen.

Sisarjulkaisut
--------------

*Nuotasta* on irrotettu kaksi sisarjulkaisua: *Pluss* ja *Vybor*. *Pluss* ilmestyy Virossa ja *Vybor* Venäjällä.

Nuotta.com
----------

Vuoden 2010 syksyllä Nuotta.com uudistui tarjoten nuoren kristikunnan elämää koskettavia uutisia uutispalvelun muodossa. Nuotta.com sisältää uutispalvelun lisäksi blogeja, artikkeleja, poimintoja *Nuotta*-lehdestä ja TV7:n kanssa yhteistyössä toteutetun *Kissa Pöydälle* -makasiiniohjelman jaksoja.*lähde?*

Nuotta-taajuus
--------------

Nuotta-taajuus on 19.11.2010 Maata Näkyvissä -festareilla julkaistu internetradio. Nuotta-taajuus soittaa ympäri vuorokauden gospelmusiikkia ja tarjoaa muutamia toimitettuja ohjelmia viikossa. Nuotta-taajuus toteutettiin yhdessä Radio Dein kanssa. Ohjelma lopetettiin helmikuussa 2019.

Nuotta muualla
--------------

Vuonna 2010 Nuotta.com osallistui Uneton48-lyhytelokuvakilpailuun, mutta karsiutui 10 parhaan joukosta pois. *Nuotan* tuottaman *Torni*-elokuvan pääosan esittäjä Anita Ruokolainen sai roolisuorituksestaan ehdokkuuden parhaasta naispääosasta.

Kritiikki ja Älä alistu! -kampanja
----------------------------------

Maaliskuussa 2011 *Nuotta* aloitti **Älä alistu!** -kampanjan, jonka yhteydessä julkaistussa ja TV7-kanavalla esitetyssä videossa entinen biseksuaali "Anni" kertoi, miten hän tuli uskoon ja päätti luopua homoseksuaalisuuden harjoittamisesta, koska piti Raamatun opetusta asiasta Jumalan sanana.

Kampanjan alettua sitä arvosteltiin mediassa homovastaiseksi, eroaminen kirkosta kiihtyi ja arkkipiispa Kari Mäkinen arvosteli kampanjaa. Eroakirkosta.fi-palvelun kautta kirkosta erosi Älä alistu -kampanjan seurauksena noin 4 000 ihmistä. Mediajulkisuuden myötä järjestöjohtajat pitivät tapaamisen keskustellakseen kampanjan ennenaikaisesta lopettamisesta ja ilmoitettiin kampanjan päättymisestä. Tämän jälkeen aktiivinen kampanjointi loppui, mutta materiaali jätettiin internetiin vapaasti saataville ja levitettäväksi. Kampanjan seurauksena oikeusministeri Tuija Brax allekirjoitti avoimen kirjeen, jossa vaadittiin kirkkohallitusta lakkauttamaan tuet naispappeuteen ja homoseksuaalisuuteen kielteisesti suhtautuvilta kirkollisilta järjestöiltä.

Tosi rakkaus odottaa -kampanja
------------------------------

2012 *Nuotta* julkaisi 40-sivuisen Tosi rakkaus odottaa -vihkosen, joka liittyi samannimiseen kampanjaan. *Nuotta*-lehden Mikael Elmolhodan mukaan vihkosta on jaettu 10 000 kappaleen painos lähinnä seurakunnille ja kouluille. Sexpo-säätiön 17. toukokuuta 2013 julkaisemassa lehdistötiedotteessa *Nuotan* seksiopasta arvostellaan nuorten seksuaalisen hyvinvoinnin vaarantamisesta.

Katso myös
----------

* Tosi rakkaus odottaa

Lähteet
-------

1. 1 2  Hae mukaan tekemään Nuottaa! - Nuotta.com *nuotta.com*.  3.6.2020. Viitattu 14.6.2020.
2. ↑  Nuotta nuortenlehti
3. ↑  Nuotta 12/2002 by Nuotta.com Youth Media - issuu *issuu.com*.  5.12.2002. Viitattu 14.6.2020.
4. ↑  Nuotta 12/2004 by Nuotta.com Youth Media - issuu *issuu.com*.  2.12.2004. Viitattu 14.6.2020.
5. ↑  Nuotta 12/2007 by Nuotta.com Youth Media - issuu *issuu.com*.  6.12.2007. Viitattu 14.6.2020.
6. ↑  Nuotta 12/2010 by Nuotta.com Youth Media - issuu *issuu.com*.  2.12.2010. Viitattu 14.6.2020.
7. ↑  Toimitus ja yhteystiedot : Nuotta.com *web.archive.org*.  6.10.2012. Internet Archive. Viitattu 14.6.2020.
8. ↑  Toimitus ja yhteystiedot : Nuotta.com *web.archive.org*.  8.6.2013. Internet Archive. Viitattu 14.6.2020.
9. ↑  Toimitus ja yhteystiedot : Nuotta.com *web.archive.org*.  30.10.2014. Internet Archive. Viitattu 14.6.2020.
10. ↑  Toimitus ja yhteystiedot : Nuotta.com *web.archive.org*.  3.9.2016. Internet Archive. Viitattu 14.6.2020.
11. ↑  Antero Toikka *Sanansaattaja 44/17*.  31.10.2017. Sley ry. Viitattu 14.6.2020.
12. ↑  Älä alistu! -- Nuorten mediakampanja  21.3.2010. Nuotta. Viitattu 6.4.2010.
13. ↑  Arkkipiispa arvostelee kristillistä Älä alistu! -kampanjaa  22.3.2010. Helsingin Sanomat. Viitattu 6.4.2010.
14. ↑  Uusi Suomi - Eroakirkosta.fi: 4000 lähti taas – kaksi päinvastaista syytä
15. ↑  Johannes Ijäs: Älä alistu! -kampanjan jatkoa pohditaan  24.3.2010. Kotimaa24. Viitattu 6.4.2010.
16. ↑  Johannes Ijäs: Älä alistu! -kampanja päättymässä  25.3.2010. Kotimaa24. Viitattu 6.4.2010.
17. ↑  Heterokampanjaa ei keskeytetä  24.3.2011. MTV3. Viitattu 16.7.2011.
18. ↑  Simo Alastalo: Brax haluaa tuet pois eheytyskampanjan järjestöiltä  29.3.2010. Kotimaa24. Viitattu 6.4.2010.
19. ↑  Turun Sanomat: Tuhansille nuorille outo seksiopas
20. ↑  Sexpon lehdistötiedote 17.5.2013

Aiheesta muualla
----------------

* Nuotan verkkosivut